<classify> Ramadhan Hassan Dodoma SERIKALI imesema walioambukizwa virusi vya corona nchini wamefikia 13,huku Rais Dk. John Magufuli akisema virusi hivyo havitazua Uchaguzi Mkuuunaotarajiwa kufanyika Oktoba wala Bunge la Bajeti linalotarajiwa kuanza Machi31. Katika hatua nyingine, mgonjwa wa kwanza kubainika kuwa na virusihivyo nchini, Isabela Mwampamba 46, ameripotiwa kupona na anatarajiwakuungana na familia yake hivi karibuni. Wakati hayo yakiendelea nchini, kwa ujumla duniani kote hadi jana vifovitokanavyo na virusi hivyo vilikuwa 21,000 huku watu 472,000 wakibainikakuambukizwa na 114,000 wakiwa wamepona. Italia bado inaongoza kwa vifo, watu 7,500 wamefariki dunia ingawa kwasasa maambukizi mapya na vifo vinashuka ikiwa ni mafanikio ya nchi hiyo yotekuingia karantini na kukataza watu wake kutoka nje ya nyumba zao. Hispania ndiyo inayotajwa kuwa vifo vinazidi kuongezeka, kwa saa 24 hadijana walifariki dunia watu 655 na kufikisha idadi ya waliopoteza maisha kuwa4,100. Hali ni mbaya Marekani nako, ambako maambukizi mapya yamefika zaidi ya70,000 huku watu waliopoteza maisha wakiwa 1,050 wakati Uingereza ikifikishavifo 465. JPM UCHAGUZI PALEPALE Jana Rais Magufuli alisema Uchaguzi Mkuu uliopangwa kufanyika Oktoba,hautaahirishwa licha ya kuwapo mlipuko wa virusi vya corona. Rais Magufuli aliyasema hayo Ikulu ya Chamwino, Dodoma wakati akipokearipoti ya Mdhibiti na Mkaguzi Mkuu wa Hesabu za Serikali CAG na ripoti yaTakukuru. Alisema baadhi ya watu wamekuwa wakifikiri kazi hazifanyiki na hakunakukutana hata kwa mabaraza ya madiwani na Bunge kwa sababu ya corona, na kusemahata nchi zilizoathirika zaidi na virusi hivyo, bado mabunge yao yanakutana. Sisi tunaendelea kukutana, ndiyo maana hata Bunge linaendelea navikao vyake, hata huko kwenye nchi zilizoathirika kabisa, mamilioni ya watuwamekufa kwa corona, bado mabunge yao yanakutana, kazi lazima ziendelee. Na uchaguzi tutafanya, wapo wanaofikiri kwamba tutaahirisha,nani anataka kukaa kwenye maofisi haya muda wote huo? alisema RaisMagufuli. Alisema pia amesoma kwenye moja ya gazeti likihoji Baraza la Mawazirikukaa wakati kuna katazo la mkusanyiko kwa sababu ya corona. Rais Magufuli alisema kazi lazima ziendelee na mabaraza hayoyataendelea na kazi zake na hata Bunge litaendelea na kazi zake, ikiwamokuchambua ripoti zilizowasilishwa na CAG na Takukuru. WAGONJWA WAFIKA 13, ISABELA APONA Jana jijini Dodoma, Waziri wa Afya, Maendeleo ya Jamii, Jinsia, Wazeena Watoto, Ummy Mwalimu, alisema wagonjwa wa virusi hivyo wamefika 13. Alisema hadi jana watu 273 Tanzania bara na Zanzibar walichukuliwasampuli za kupima virusi vya corona na kati ya sampuli hizo, 260 hazikuonyeshauwepo wa virusi hivyo, huku sampuli za watu 13 zilithibitika kuwa navyo. Mnyambuliko wa wagonjwa hao ni kama ifuatavyo: Arusha watu wawili,Dar es Salaam watu nane, Zanzibar wawili na Kagera mtu mmoja, alisema Ummy. Alisema katika wagonjwa hao, nane ni raia wa kigeni na watano ni Watanzania. Katika ya wagonjwa hao, mmojatu ndiye ambaye hakusafiri nje ya nchi katika siku 14 kabla ya kuthibitishwakuugua, na huyu mgonjwa mmoja alipata maambukizi kutoka kwa mtu aliyekuwa njeya nchi, alisema Ummy. Alisema mkoani Kagera amepatikana mgonjwa wa corona ambaye ni derevawa malori yanayofanya safari zake nchi za Congo, Burundi na Tanzania. Lakini huyo wa Kagera aliingia nchini kupitia mpaka wa Kabanga ambao ni kati ya Tanzania na Burundikwa hiyo anaendesha malori Tanzania, Burundi na Congo, alisema Ummy. Waziri huyo aliyekuwa ameongoza na Waziri wa Afya wa Zanzibar, HamadiRashid Mohammed, Naibu Waziri wa Afya, Maendeleo ya Jamii, Jinsia, Wazee naWatoto, Dk. Faustine Ndugulile na Katibu Mkuu, Dk. Zainabu Chaula, alisema Serikaliinaendelea kudhibiti virusi hivyo ikiwa ni pamoja na kufanya ukaguzi kwakuwapima joto la mwili wasafiri wote wanaoingia nchini. Alisema kuanzia Januari mosi hadi sasa, wasafiri 1,890,532 wamefanyiwaukaguzi wa kuwapima joto la mwili katika vituo 27 vya mipakani ikiwemo viwanjavya ndege na bandarini. Katika masaa 24 yaliyopita hadi jana, wasafiri 3,471 wamefanyiwaukaguzi wa kuwapima joto huku Wizara ya Afya ikiendelea kutoa huduma za upimajiwa sampuli za washukiwa wa corona katika Maabara Kuu ya Taifa ya Afya ya Jamii,alisema Ummy. Alisema mgonjwa wa Arusha ambaye alijulikana kwa jina la Christabelaamepona ugonjwa huo. Na leo jana nina furaha kuwajulisha kuwa mgonjwa wetu wa Arusha, wakwanza, amepona na taratibu za kumruhusu kurudi nyumbani zinaendelea, alisemaUmmy. WASAFIRI 245 WATENGWA Katika hatua nyingine, Ummy alisema kuanzia Machi 23 abiria wote waliowasili nchini kutoka nchizilizoathirika zaidi na virusi vya corona wamewekwa karantini ya lazima ya siku14 katika hoteli na maeneo maalumu yaliyobainishwa na Serikali kwa gharama zao. Alisema wasafiri 111 kwaTanzania Bara na 134 kwa Tanzania Visiwani wametegwa kwenye hoteli na maeneoyaliyoandaliwa. Mikoa yote nchini inaelekezwa kuendelea na zoezi la kubainishasehemu zitakazotumika kuwaweka wasafiri na kuweka utaratibu mzuri wa kutekelezamaelekezo ya Wizara ya Afya bila kuleta usumbufu usio wa lazima kwa wasafiri. Hii ni pamoja na kuhakikisha wasafiri wanamudu gharama za sehemuhusika na kuhakikisha wataalamu wa afya wanaendelea kutoa ushauri nasaha kwawasafiri ili kutimiza dhamira nzuri kwa Serikali ya kupunguza hatari yakusambaa kwa maradhi haya nchini, alisema Ummy. MAJINA YA WAGONJWA Ummy alisema siku zote wataendelea kuficha siri za wagonjwa na katuhawatawataja majina labda wahusika wajitaje wenyewe. Sijawahi hata mara moja kutaja jina na sitataja jina, Isabela alitajwana baadhi ya watu na mwenyewe alijitaja, Mwana Fa mwanamuziki Hamis Mwinjuma alijitajamwenyewe, taratibu zinatuzuia kutaja majina, alisema Ummy. MALALAMIKO KUHUSU VIPIMO Kuhusu malalamiko ya vipimo vya corona kupimwa Dar es Salaam pekee,Ummy alisema wamejipanga na walishajiandaakwa jambo hilo na hivi karibuni wataongeza sehemu za kupimia. Na hatujazidiwa suala la sampuli kutoka Zanzibar, Kigoma, fuatilienihata Uganda na Kenya wanafanya hivyo, na sisi tumeanza na moja na tunaongezazingine na Zanzibar wanaongeza moja. Kuna watu wanataka kulifanya hili jambo kuwa la kisiasa, lakini hadi sasamaabara yetu haijazidiwa, alisema Ummy. KUONGEZA MAABARA Pia, alisema maabara za Chuo Kikuu cha Sokoine, Taasisi ya Utafiti waMagonjwa ya Binadamu NIMR Mbeya, Tanga, Mwanza na Arusha wanaweza kufanyavipimo vya ugonjwa huo kwa sasa. Tumeona ipo haja sasa kwa sababu hatuwezi jua tutapata washukiwa wangapi,ila tayari maabara ya Chuo Kikuu cha Sokoine inaweza kufanya vipimo, NIMR MbeyaTanga, Mwanza na Arusha, alisema Ummy. ELIMU KUHUSU UNYANYAPAA Ummy aliwataka wataalamu wa wizara yake kutoa elimu kwa Watanzaniakuhusiana na unyanyapaa kwa wagonjwa ambao watakuwa wamepona. Hili nalo linaweza kuwa ni tatizo, hivyo nawaomba wataalamu wa wizaramkatoe elimu, hawa wanaopona wasinyanyapaliwe katika jamii, alisema Ummy. WAGENI ZBAR MWISHO KESHO Kwa upande wake, Waziri wa Afya wa Zanzibar, Hamad Rashid, alisema wagenikuingia Zanzibar ikifika kesho watawakataza hadi wajue afya za waliowekwa karantini. Nchi ni Jamhuri ya Muuungano wa Tanzania, nimezungumzia watuwanaotoka nje ya Tanzania, hata kama ni Mtanzania lakini unatoka nje ya Jamhuriya Muungano wa Tanzania baada ya siku tatu baki huko huko, tumetoa sababuwengine 134 wapo katika karantini. Ikifika Jumamosi tunasema hebu subirini kwanza huko mliko ili tupatenafasi ya kuangalia hawa tulionao, je wapo salama na kwa kiasi gani wamewezakusaidia kupata taarifa za wengine. Tumewaambia anayetaka kurudi arudi sasa hivi, lakini hatupangikufunga mipaka, kama boti yako unataka itembee tu una mafuta yako utembee tu, alisemaHamad Rashid. WALIOPO KATANTINI Hamad Rashid alisema kuna baadhi waliowekwa karantini wamekuwawasumbufu kwa kudai vyakula ambavyo wanapewa sio wanavyovipenda. Alisema walitoa maagizo kwamba katika karantini mtu anatakiwakujilipia mwenyewe na sio kusumbua watu wengine. Sasa hivi tunashughulikia waliopo, na waliopo usumbufu ni mkubwa, sijuimimi nimepewa chakula gani? Wakati tumewaambia unapokuja unajigharamiamwenyewe, sasa kama kule unaishi peponi kwanini unakuja kuishi motoni? Unapotoka huko sisi tumejitahidi, sasa juhudi zetu usizikwamishe,starehe zako fanya wewe, alisema Hamad Rashid. MTOTO WA WAZIRI Waziri huyo alisema mtoto wake alihisiwa kuwa na corona na alikutanana wakati mgumu, lakini anamshukuru Mungu hakukutwa na maambukizi. Mtoto wangu alihisiwa na corona tukaenda Muhimbili tukakaa pale,akaulizwa umekutana na watu wangapi akasema si chini ya 50 ikiwemo na mimi. Licha ya kuwa ni mwanangu kama ingeonekana kwamba ni positiveameambukizwa watu wote 50 ingekuwa positive, hao 50 hatujui na wao wamekutanana wangapi, nataka muone ukubwa wa tatizo na tahadhari ambazo tunachukua. Kama hao wakubwa vilemba vimelowa sisi itakuwaje? Nataka hilimlielewe, kama Marekani anapiga kelele, Mfaransa anapiga kelele, wewe masikiniusipojipanga itakuwaje? alisema Hamad Rashid. MBOWE KARANTINI Katika hatua nyingine, Mwenyekiti wa Chadema, Freeman Mbowe,ameshindwa kuhudhuria mazishi ya Mwenyekiti wa chama hicho Mkoa wa kichama Ilala,Dk. Makongoro Mahanga, baada ya kuwekwa karantini kutokana na mtoto wake Dudleykubainika kuwa na virusi vya corona. Kwa mujibu wa salamu za rambirambi za Mbowe zilizosomwa msibani naKatibu Mkuu wa Chadema, John Mnyika, alisema yupo karantini mkoani Dodoma. Mimi binafsi nasikitika sitaweza kushiriki kimwili kwenye maziko yarafiki na mpiganaji mwenzangu. Niko kwenye karantini ya wiki mbili ambaposiwezi kukutana na mtu yeyote hadi itakapothibitika kuwa nami siyo mwathirika. Hii ni kwa sababu mwanangu Dudley ni mmojawapo wa wahanga wa kwanzawa janga hili katika nchi yetu. Wataalamu wameishauri familia, nasi tumeafikikwa moyo mkunjufu, umuhimu wa kufanya self isolation hadi hapoitakapothibitishwa kuwa hatujaambukizwa na au hatuwezi kuambukiza wengine. Nitashiriki nanyi kwa sala nikiiombea roho ya kamanda wetu pumziko laamani mbinguni. Mpiganaji wetu ametutoka katikati ya janga la dunia. Kwa milazetu Waafrika, namna mtu ataagwa na kuzikwa siku yake ya mwisho huakisi namnaalivyoishi na jamii iliyomzunguka. Dk. Mahanga ana kila sifa ya kuagwa na kadamnasi ya watu wa makundiyote, nasi wote tunatamani hivyo, hata hivyo sisi kama wenzake, tuna wajibukwake wa kuhakikisha kadiri tuwezavyo safari yake ya mwisho isisababishe maafamengine kwa familia yake ya damu, marafiki na hata familia ya Chadema. Nina hakika hata yeye angekuwa hai leo, angeshauri na kukubaliana natahadhari zinazotolewa, ninaomba wote tuchukue kwa tahadhari kubwa ushirikiwetu kwenye kumuaga mwenzetu. Tujitahidi kadiri tuwezavyo kufuata maelekezo yanamna ya kujikinga na maambukiziya virusi vya corona, ilisema hotuba yake.  <topic>: KITAIFA 